cyanic-selkie/wikianc huggingface dataset:
Sverre Lassen-Urdahl
Sverre Lassen-Urdahl (født 17. februar 1913 i Lake Forest i Illinois i USA, død 31. desember 2005 i Oslo) var en norsk alpinist. Han representerte Asker Skiklubb.
Lassen-Urdahl deltok under vinter-OL for Norge i 1948 i St. Moritz med 11.-plass i utfor. Han ble gift med Sidsel Valborg Thorn (1920-), en datter av yachtagent Viktor Thorn, den første vinner (1895) av Holmenkollmedaljen, og andre hustru Anna Bjørnvall.
Sumpdylle
Sumpdylle (Sonchus palustris) er en flerårig urt i kurvplantefamilien.
Den blir 1–3,3 m høy, og stengelen er firkantet, hul og forgrenet øverst. Bladene er blågrønne; de nederste er parflikede med en stor, trekantet endeflik, og de øverste er lansettformede og stengelomsluttende. Blomstringstida er juli–august. Blomsterkurvene er påfallende lysegule og 3–4 cm i diameter.
Sumpdylle vokser på havstrand og i sumper, ofte sammen med takrør. Den er utbredt i Europa, Transkaukasia, Nord-Iran, Vest-Sibir og Sentral-Asia. I Skandinavia er den ganske vanlig på de danske øyene og Øst-Jylland, mens den er mer sjelden i Sverige der den er funnet i Bohuslän, Halland, Skåne, Blekinge og Öland.
Den har ganske nylig spredt seg til Norge, og det første funnet var i Kristiansand i 1956. Arten er nå også kjent fra andre lokaliteter, blant annet Hvaler. I Norsk rødliste for arter 1998 hadde sumpdylle status som sjelden, men den har nå status livskraftig fordi den er i ekspansjon og ikke er truet på noen måte.
Chlamydopsis
Chlamydopsis slekt av biller som tilhører familiegruppen stumpbiller (Histeridae).
Utseende
Små, gjerne nokså knudrete stumpbiller. Kroppen er tett og kraftig punktert, ofte med påfallende knøler eller andre ujevnheter, noen ganger med påfallende, kraftig børstehår, særlig med forhjørnene av dekkvingene. Antennene sitter festet høyt oppe på hodet, over fasettøynene. Det første antenneleddet er kraftig utvidet og kan foldes som et lokk over hodet.
Levevis
Denne grupen er såkalte inkviliner, som lever i reirene til sosiale insekter, som oftest maur. På grunn av det skjulte leveviset er det ikke så mye man vet om dem, de fleste artene blir sjelden funnet.
Utbredelse
De fleste kjente artene lever i Australia, men gruppen er vidt utbredt i Sørøst-Asia (vest til India) og den vestlige delen av Oseania.
Metamecyna
Metamecyna er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Larvene lever i død ved.
Utbredelse
Artene lever i India.
Lord and Lady Algy
Lord and Lady Algy er en amerikansk stumfilm fra 1919, regissert av Harry Beaumont.
Handling
Lord Algy og hans kone tar ut skilsmisse, etter at han bryter løftet sitt om ikke å vedde penger på hestesport igjen. Når kona til såpe-magnaten Brabazon Tudway blir kurtisert av Algys storebror, forsøker Algy å hjelpe broren sin å unnslippe Tudways vrede ved å gjemme fru Tudway i hans egen leilighet. Men dette fører til en rekke uforutsette komplikasjoner.
This Is Me (sang)
«This Is Me» er en låt skrevet og komponert av Benj Pasek og Justin Paul for filmmusikalen The Greatest Showman (2017). I filmen blir den fremført av skjeggdamen Lettie Lutz (Keala Settle) når P.T. Barnum (Hugh Jackman) nekter sirkusartistene adgang til selskapet sitt. Barnum har nettopp fått mye ros av aristokratiet for sin nye protesjé Jenny Lind, og han snur ryggen til sitt opprinnelige sirkusprosjekt. Sirkusartistene føler seg utstøtt i samfunnet og synger denne låten for å holde sammen.
Utgivelse
Låten ble utgitt 26. oktober 2017 av Atlantic Records som en promosingel fra musikkalbumet The Greatest Showman: Original Motion Picture Soundtrack. Låten vant en Golden Globe under den 75. Golden Globe-utdelingen, og den har også blitt nominert til Oscar for beste sang. En annen versjon av låten, fremført av sangartisten Kesha, ble utgitt 22. desember 2017. Settle fremførte låten under den 90. Oscar-utdelingen i mars 2018.
GMC (bil)
GMC CCKW er en 6x6 2 1/2 tonn lastevogn som ble produsert i USA under 2. verdenskrig.
CCKW kom til Norge gjennom A-paktavtalen som ble undertegnet i 1949 – som ble bebudet i 1947. Historisk sett er disse kjøretøyene i Norge en del av Marshallhjelpen. Men leveringene er også motivert av andre forhold utfra situasjonen i 1945.
GMC CCKW var i bruk kontinuerlig på alle fronter gjennom annen verdenskrig. Den fikk det engelskspråklige kjælenavnet «Workhorse», "arbeidshesten". Den er også kjent under navnet «Deuce and a half» samt med klengenavnet som GM fremdeles bruker i dag: «Jimmy».
Standard kjøretøy
Inntil Koreakrigen var denne bilen i tjeneste, ikke bare i USA, men også i Sovjetunionen, Kina, Taiwan og på Filippinene. Helt opp til 1990-tallet var bilen fremdeles i drift i Taiwan og Norge. Tusenvis er fremdeles i daglig bruk på Filippinene, der den brukes mest til å transportere sukkerroer (sugar cane) fra åkerne.
Den typiske rolle for GMC var transport av utstyr, forsyninger og personell. Den fungerte dessuten som artilleritrekkvogn, massetransport (tipp) og ble også laget i verksted- og lagerversjoner. Den ble også kalt "arbeidshesten". Modellen ankom Norge første gang i 1945 med de allierte styrkene. De ble offisielt overlevert gjennom både Marshall-hjelpen, og A. pakt-avtalen (NATO). Ifølge sistnevnte avtale skulle disse leveres tilbake til USA.
Bilene ble produsert ved General Motors Corporation, (GM) Detroit, Michigan, USA. Alt i alt ble 800 000 slike lastebiler produsert i 58 forskjellige versjoner. Ca 145 000 enheter ble produsert av Studebaker. Disse hadde samme design. GMC CCKW ble produsert mellom 1941 og 1945 av Yellow Truck & Coach Manufacturing. Fra 1943 av GMC Truck & Coach og Chevrolet-divisjonen av General Motor. Bilen ble utviklet fra en sivil versjon.
Bilen ble produsert med lukket kupé inntil 1943, i likhet med hva som gjaldt den sivile varianten. Deretter kom den med åpen kupé som var det mest vanlige for de bilene som etter hvert kom til Norge. Den norske soldat så på versjonen med lukket førerhus som en mer luksuriøs variant. Bilene som kom til Norge ble satt inn for å dekke Forsvarets behov for biler til nyttetransport. Modellen ble brukt opptil 1990-tallet. Drivstofftanken har et volum på 100 liter. Den har et forbruk på 2,64 l/mil. Med dette forbruket er rekkevidden 480 km.
Forsvaret hadde flere tusen av slike lastevogner i tjeneste og før de kom til Norge var disse var brukt i annen verdenskrig, og bruken fortsatte helt opp til 1990-tallet. Normalt var disse rekondisjonert før overlevering til forskjellige europeiske land. GMC-en kom til Norge sammen med andre klassikere som Dodge ¾ tonn, Jeep, Ford GPW og Canada Ford.
Motoren er en 4,5 liter (270 cid) rekkesekser som leverer 103 hestekrefter ved 3 200 o/min. Motorkraften går gjennom en 5 trinns girkasse. Det 5. gir er et overgir. Motorkraften kan fordeles til alle tre aksler (6x6) gjennom en transmisjonskasse. Transmisjonen har lav og høy serier, og frontakselen kan kobles inn og ut. Bakre to aksler henger sammen i transmisjonen.
Topphastigheten er på 72 km/t. Dekkdimensjonen er 7,50x20 (hærdesign).
New Cross stasjon
New Cross er en jernbanestasjon i London, England. Den ligger omtrent 600 meter vest for New Cross Gate stasjon, og betjenes av London Overground og Southeastern.
Pallaseidae
Pallaseidae er en av 25 familier i overfamilie Gammaroidea innenfor Senticaudata-gruppen av amfipoder. De fleste av gruppens arter er kun kjent fra Bajkalsjøen. Noen arter finnes i elva Angara, som renner fra denne innsjøen. Én art, firetornet istidskreps, er vidt utbredt i det nordlige Eurasia og finnes også i Norge.
Gruppens taksonomi
En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Ylläs–Levi Ski Marathon 2019
Ylläs–Levi Ski Marathon 2019 var et 70 km langt skirenn, som gikk fra Ylläs til Levi i Lappland nord i Finland. Dette var tredje gang rennet var en del av Ski Classics.
Aid in Action
Aid in Action er en frivillig hjelpeorganisasjon som ble startet i 2010 av Anne Louise Hübert, etter et besøk i en landsby i Kenya. Organisasjonen har som formål å bidra til å skape en bærekraftig utvikling for fattige mennesker.
Ylläs–Levi Ski Marathon 2019
I tillegg til Ski Classics-rennet på 70 km ble det arrangert et langrenn på 55 km, dette ble vunnet av Petteri Mattila (herreklassen) og Niina Virtanen (kvinneklassen).
Aid in Action
Bakgrunn
Aid in Action har siden desember 2010 fått betydelig oppmerksomhet for sine bistandsprosjekt i Kenya. De har samlet inn midler til nødhjelpsprosjekter i Kenya og Somalia. Størstedelen av organisasjonens virksomhet er langsiktige prosjekter for fattigdomsreduksjon.
Organisasjonen kjennetegnes av aktiv bruk av sosiale medier for å engasjere giverne. De har tatt i bruk moderne medier som blogging, Twitter, Facebook og jevnlige statusoppdateringer og facebookbegivenheter. I august 2011 under den verste tørken på Afrikas horn, samlet Aid in Action inn 700.000 kr ved hjelp av Facebook og tekstmeldinger. Hübert har også startet egen tv-kanal (VMS).
Formål
Det er ingen ansatte i den norske administrasjonen. Alle midlene som kommer inn går til bistandsprosjektene.
Anne Louise Hübert
Anne Louise Hübert holder foredrag og deler sine erfaringer som grunnlegger og funding-ansvarlig i Aid in Action. Hun har blant annet talt på Inspirator Nordic Innovation summit, First Tuesday, Handelshøyskolen BI, Høgskolen i Buskerud, Hedmarktoppen Folkehøyskole m.fl.
FA Premier League 2000–2001
FA Premier League 2000–2001 var den niende sesongen av FA Premier League. Manchester United vant Premier League for tredje sesong på rad. Dette var klubbens sjuende ligatittel i Premier League og den 14. ligatittelen totalt.
Manchester City, Coventry City og Bradford City rykket ned til 1. divisjon.
Opprykk
Football League 1. divisjon 2000–2001:
Asiamesterskapet i håndball for kvinner 2000
Asiamesterskapet i håndball for kvinner 2000 ble arrangert i Shanghai i Kina i 2000.
Aksel Larsen
Aksel Larsen (født 5. august 1897 i Brændekilde, Odense, død 10. januar 1972 på Frederiksberg) var en dansk politiker, først sosialdemokrat, så kommunist i 1920 og siden stifter av Socialistisk Folkeparti (SF) i 1959.
Aksel Larsen ble født i 1897 som sønn av skomaker Lars Larsen og hustru Erengodt, født Nielsen. Han vokste opp i Brændekilde, et sogn som siden er blitt en forstad til Odense i en barneflokk på ni.
Han var det eneste av barna som fikk realeksamen. Måneden etter at han hadde fått sin realeksamen, begynte han som elev ved de Sydfyenske Jernbaner, hvor han etter endt utdannelse ble ansatt som trafikkassistent i april 1917 ved Årslev Station. Han ga imidlertid opp denne stillingen og flyttet i mai 1918 til København.
Han flyttet inn på et lite kvistværelse på Istedgade. Han tjente sine penger som visergutt og meldte seg inn i det sosialdemokratiske partiet.
Aksel Larsen deltok i de voldsomme demonstrasjonene på Grønttorvet (nå Israels Plads) i november 1918. Han opptrådte som folketaler i 1920 under påskekrisen og ble etterhvert mer radikal i sine synspunkter. Da sosialdemokratene og Landsorganisasjonen i Danmark inngikk forlik ble det for mye for Aksel Larsen. Han meldte seg ut av partiet og meldte seg inn i det nystiftede Danmarks Kommunistiske Parti (som siden skiftet navn til Danmarks Kommunistiske Parti, DKP).
Kommunistische Partei Deutschlands (1990)
Kommunistische Partei Deutschlands (KPD) er et politisk parti stiftet i januar 1990 i Øst-Berlin. Det blir omtalt som KPD-Ost eller KPD (Rote Fahne) for å skille det fra andre grupper som bruker lignende navn. Partiet blir av Landesamt für Verfassungsschutz i Brandenburg betegnet som «venstreekstremistisk».
På grunn av at partiet er stiftet i DDR før Tysklands gjenforening gjelder ikke forbudet mot KPD som ble gjennomført i Vest-Tyskland i 1956. Partiet kan således delta i alle valg til den tyske forbundsdag og i alle lokalvalg. På KPDs 20. landsmøte i mars 1999 ble det besluttet at partiet skulle utvikle seg til et bolsjevikisk parti.
Aksel Larsen
Den 9. oktober 1931 holdt Aksel Larsen sin berømte «robådstale» fra robåden «Rosa» i Frederiksholms Kanal. Båten ble rodd av Carl Metz. Talen var rettet til en gruppe kommunistiske demonstranter.
Kommunistische Partei Deutschlands (1990)
KPD gir ut månedstidsskriftet Die Rote Fahne og brosjyren Schriftenreihe der KPD.
Aksel Larsen
Ved Folketingsvalget i november 1932 ble Aksel Larsen valgt og ble senere samme år formann for partiet til tross for motstand fra Komintern.
Under okkupasjonen ble Larsen etterlyst av Gestapo da Tyskland invaderte Sovjetunionen. I 1942 var han medstifter av Frit Danmark og den 5. november 1942 ble han tatt og overført til den tyske avdelingen i Vestre Fængsel hvor han ble avhørt i 17 timer – forhørsprotokollen fyller 83 sider. Hva Larsen fortalte er uklart.
Larsen ble den 28. august 1944 overført til særfengselet Zellenbau i konsentrasjonsleiren Sachsenhausen. I april 1945 kom han med De hvite bussene til Sverige, og vendte hjem til Danmark 5. mai om morgenen.
Thomas Lehne Olsen
Thomas Lehne Olsen (født 29. juni 1991) er en norsk fotballspiller som spiller for.
Olsen kom til Strømsgodset fra Hamarkameratene den 1. januar 2013. Strømsgodset betalte om lag 500,000 kroner for ham. Olsen hadde spilt i Ham-kam siden sesongoppkjøringen i 2009 da han kom fra Moelven IL. Hans posisjon på banen er angrep, men han kan også spille på midtbanen.
Aksel Larsen
Den 16. november 1958 ble han og andre ledende kommunister ekskludert etter å ha kritisert kommunismen og Sovjetunionen etter oppstanden i Ungarn i 1956. Det førte til dannelsen av Socialistisk Folkeparti. Den 15. februar 1959 holdt partiet sitt stiftelsesmøte. Grunnlaget skulle være en dansk, demokratisk sosialisme. Ved det følgende folketingsvalget ble SF valgt inn med 11 mandater og kommunistene røk ut. Aksel Larsen døde 10. januar 1972.
Thomas Lehne Olsen
Olsen skrev under en 4 års kontrakt med Lillestrøm sportsklubb den 12. februar 2018, mens både Lillestrøm og Tromsø befant seg på treningsleir i Marbella, Spania.
Klubbkarriere
Olsen ble mot slutten av årsskiftet i 2008 linket til både Hamarkameratene og Stabæk Fotball, men valgte til slutt førstnevnte etter at klubben gav han et tilbud om kontrakt. Han fikk sin seriedebut mot Alta IF den 14. april 2009 og markerte seg med et mål under et minutt etter at han kom inn på banen.
Olsen deltok også under EM-kvalifiseringskampene til Norge U19 mot Spania, Aserbajdsjan og Tyrkia i april 2010, hvor han scoret flere mål og markerte seg såpass at U19-landslagstrener Nils Johan Semb mente at han fikk sitt gjennombrudd i disse kampene. I den påfølgende vårsesongen for HamKam etablerte han seg som fast førstelagsspiller med en sentral rolle i angrepet.
Den 23. oktober 2010 scoret Thomas Lehne Olsen hat-trick mot Lørenskog. Samtidig sikret han opprykk til Adeccoligaen. Han ble med sine 26 mål mestscorende spiller i 2. divisjon, avdeling 4 med fem måls margin.
2011-sesongen var preget av skader og han endte til slutt opp med 8 mål i HamKams retur-sesong i Adeccoligaen. Han scoret også HamKams eneste mål i 1-3 cup-tapet mot Byåsen hjemme på Briskeby og endte opp med totalt 9 mål i løpet av 2011.
Aksel Larsen
Aksel Larsen er bisatt på Fredens Kirkegård i Odense.
Thomas Lehne Olsen
Klubbkarriere
Olsen debuterte for Strømsgodset IF mot Aalesunds FK den 24. mai 2013 på Marienlyst Stadion da han kom inn som innbytter i det 59. minutt. Den 18. desember 2015 meldte han overgang fra Strømsgodset til Tromsø, hvor han skrev under på en treårskontrakt.
I sin tolvte seriekamp 21. mai 2016 skåret Olsen sitt første mål for klubben, da han satte inn 2-0 målet borte mot Stabæk, i en kamp laget til slutt vant 3-0.
Landslaget
Den 2. novemeber 2021 ble han tatt ut i sin første landslagstropp for i kampene mot  (13. november) og  (16. november).
Den 16. november 2021 fikk han sin første landskamp for mot.
Shanting
Shanting (kinesisk: 山亭区; pinyin: Shāntíng Qū) er et bydistrikt i Zaozhuang sør i provinsen Shandong i Folkerepublikken Kina.
Dansk Skøjte Union
DSU er medlem av Dansk Idræts-Forbund, det internasjonale skøyteforbundet – ISU (International Skating Union).
Iskusjenije
Iskusjenije (originaltittel: Искушение) er en russisk film fra 2007, regissert av Sergej Asjkenazi.
Handling
Andrejs ste-bror, som han bare hadde møtt en gang tidligere, har nylig dødd. Andrej forsøker deretter å forstå årsaken bak brorens dødsfall. Var dette en ulykke, eller et selvmord?
Akyazı
Akyazı er en by med 87 892 innbyggere (2017) i den tyrkiske provinsen Sakarya. Den ligger nordøst for Taraklı, nordvest for Göynük, sørøst for Erenler, sørvest for Hendek og øst for Karapürçek.
Margrethe Løvenskiold
Margrethe Løvenskiold (født 6. juli 1772, død 30. oktober 1808) var en norsk adelsdame.
Hun ble født på Fossum hovedgård ved Skien og døpt i Gjerpen kirke som datter av Herman Leopoldus Løvenskiold og Inger Marie Deichmann (1744–1793). 14 år gammel giftet hun seg den 31. mai 1786 på Fossum med amtmann i Bratsberg, senere statminister, Frederik Moltke. Ved sin inntreden i ekteskapet, manglet bruden ennå fem uker på å bli 14 år. Knapt fyldt 15, hadde hun sitt første barn til dåpen.
Paret bodde i Christiania til 1795, hvor Moltke ble utnevnt til 1. deputert i generaltollkammeret og de flyttet til København.
Margrethe døde på Marianeslund ved Hørsholm i 1808. Hun ble begravet på Tikjøb kirkegård på Sjælland.
Sogesong
Sogesong er en norsk folkemusikkduo som spiller musikk fra middelalderen på middelalderinstrument. Duoen består av de etablerte folkemusikerne Øyonn Groven Myhren på sang og lyre og Anne Hytta på fele.
De ga ut albumet Så vide fara dei Lindarord på plateselskapet Heilo i november 2017. For albumet ble de nominert til Spellemannprisen 2017 i klassen folkemusikk/tradisjonsmusikk.
Mimecyroschema
Mimecyroschema er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utbredelse
Arten er kjent fra Kamerun.
Elging i solnedgang
Elging i solnedgang er en mini-CD utgitt av Vazelina Bilopphøggers og Maj Britt Andersen i 2003. Albumet ble solgt med programmet til showet med samme navn.
Point Beach kjernekraftverk
Point Beach kjernekraftverk er et kjernekraftverk som produserer elektrisk kraft 5 km sør for Kewaunee kjernekraftverk, like ved Michigansjøen 55 km sør for Green Bay, i Manitowoc County helt øst i delstaten Wisconsin i USA. Kjernekraftverkets nåværende reaktorer ble godkjent for igangsetting i 1970 og 1972. Det er søkt om bygging av én ny reaktor. Installert maksimal effekt i 2009 er brutto 1 088 MW, og årsproduksjonen i 2007 var på om lag 8,28 TWh elektrisk kraft.
Anlegget eies av FPL Energy. Det har to reaktorer som er i operativ drift. Etter dagens konsesjoner skal reaktorenes produksjon opphøre i 2030 og 2033.
Richard Axel
Richard Axel (født 2. juli 1946 i New York) er en amerikansk lege og nevrolog som fikk Nobelprisen i fysiologi eller medisin sammen med Linda B. Buck i 2004.
Charles Glover Barkla
Charles Glover Barkla (født 7. juni 1877 i Cheshire, død 23. oktober 1944 i Edinburgh) var en britisk fysiker og mottok i 1917 Nobelprisen i fysikk for sin utforskning av egenskapene til røntgenstråling.
Kolohe Andino
Kolohe Andino (født 22. mars 1994) er en amerikansk surfer.
Charles Glover Barkla
Barkla ble utdannet i matematikk og fysikk ved det som i dag er universitet i Liverpool. De siste årene arbeidet han der under Oliver Lodge med elektromagnetiske fenomen og mottok en mastergrad i 1899. Samme året ble han opptatt ved Trinity College ved University of Cambridge for å arbeide sammen med J. J. Thomson som hadde oppdaget elektronet noen år tidligere. Der fortsatte han sine studier rundt utbredelse av elektromagnetiske bølger, men skiftet snart over til å studere egenskapene til røntgenstråling. Dette samarbeidet med Thomson ville bety mye for hans videre forskningskarriere.
Han var også opptatt av musikk og sang og ble tatt opp i kirkekoret ved King's College. Med sin kraftige bass-stemme tiltrakk han et stort publikum.
Etter å ha returnert til forskjellige stillinger ved det nye universitetet i Liverpool, tiltrådte Barkla i 1909 en stilling som professor ved University of London. I 1912 ble han innvalgt i Royal Society. Året etter ble han utnevnt til full professor og leder for "Natural Philosophy" ved Universitetet i Edinburgh hvor han ble frem til sin død i 1944.
Barkla var en religiøs person og hadde senere i sitt liv vanskeligheter med å akseptere de nye idéene i kvantefysikken som han selv hadde vært med å etablere gjennom sine grunnleggende eksperimenter.
Vitenskapelige bidrag
Røntgenstrålingen ble produsert ved å sende katodestråler gjennom et elektrisk potensial slik at de treffer en antikatode. Thomson hadde noen få år tidligere vist at katodestrålene besto av elektroner. Ble den produserte røntgenstrålingen sendt mot et annet stoff, viste det seg at ny stråling ble emittert i forskjellige retninger. Denne ble kalt for sekundær røntgenstråling. Det var utforskningen av denne som skulle gjøre Barkla berømt.
Spredning av røntgenstråling
Etter kort tid kunne Barkla vise at den sekundære røntgenstrålingen hadde samme energi som den innkommende strålingen. Dette bekreftet teorien om at strålingen måtte være av elektromagnetisk natur og at den sekundære strålingen oppstod ved elastisk spredning som forklart av Thomson. På den tiden ble dette omtalt som en 'eterpuls' ved at de innkommende, elektriske svingningene i strålingen fikk elektronene i det spredende materialet til å sende ut nye eller sekundær stråling med de samme egenskapene.
I en senere diskusjon med William Bragg som på det tidspunktet mente at røntgenstrålingen bestod av små, sammensatte partikler, målte Barkla i 1907 hvordan den sekundære strålingen varierte med spredningsvinkelen θ. , Når denne var 90°, var intensiteten halvparten av hva den var i forover-retning. Disse målingene stemte med Thomsons formel som sa at intensiteten skulle variere som 1 + cos2θ og dermed bekreftet at røntgenstrålingen var elektromagnetiske bølger.
Antall elektroner i atomet
Fra de samme målingene kunne Barkla også bidra avgjørende til forståelsen av hvordan atomene er bygd opp. Reduksjon av intensiteten til strålingen når den beveger seg gjennom et stoff, er proporsjonal med spredningstverrsnittet til Thomson multiplisert med antall elektroner i hvert atom av stoffet. Det fulgte da at dette antallet ikke kunne ikke være mye større enn massetallet A til atomet. Dette ble i de følgende årene bekreftet ved stadig nye målinger og ble et alvorlig problem for Thomsons rosinbollemodell for atomet. I denne måtte nemlig antall elektroner være meget stort både for å gi atomet nok masse og samtidig gjøre det stabilt i sine bundne baner. Ti år senere da Ernest Rutherford gjorde sine eksperimenter med spredning av alfapartikler, var antall elektroner per atom kjent å være omtrent det halve av massetallet basert på den samme type målinger som Barkla inisierte.
Polarisert røntgenstråling
For å vise at røntgenstrålingen også bestod av elektromagnetiske bølger, tenkte Barkla ut et genialt eksperiment. Han resonerte seg frem til at den primære strålingen han benyttet og som kom ut av røntgenrøret i en retning som var normal til retningen av katodestrålen som produserte den, ville være delvis polarisert med det elektriske feltet for det meste i produksjonsplanet. Når så denne polariserte strålingen blir spredt en vinkel 90°, skulle det forventes en minimal intensitet av spredt, sekundære stråling i dette planet og maksimal intensitet normalt på planet. Ved å roterere røntgenrøret normalt på retningen til katodestrålen, ville produksjonsplanet også rotere. Dermed skulle intensiteten i en fast detektor varierere periodisk med denne rotasjonen.
Dette viste Barkla var tilfelle i en serie med overbevisende eksperimenter. De bidro sterkt til han hadde fikk et internasjonalt ry.
Karakteristisk røntgenstråling
I sine eksperiment med polarisasjonen hadde Barkla benyttet den sekundær røntgenstråling som kom fra spredning på kull. Når han i stedet benyttet tyngre spredere, fant han at polarisasjonen forsvant samtidig som den sekundære strålingen ble mindre energetisk enn den innkommende. Det kunne derfor ikke lenger foregå elastisk spredning på elektronene i atomene, men måtte skyldes en ny prosess. Den utsendte, sekundære strålingen viste seg å være uavhengig av retningen og polarisasjonen til den innkommende, primære strålingen.
Barkla var på dette tidspunktet flyttet til Liverpool. Sammen med en kollega der ble eksperimentene videreført. De påviste at den sekundære strålingen som ble sendt ut fra tyngre grunnstoff, var homogen med en bestemt energi på samme måte som for en spektrallinje fra et atom. Det var en karakteristisk røntgenstråling som var forskjellig for hvert grunnstoff. Den bestod av to komponenter med litt forskjellig energi som ble sagt å tilsvare en A- og en B-gruppe. Begge typene sekundærstråling tilsvarte fluorescens i atomfysikken ved at den utsendte strålingen hadde mindre energi enn den innkommende. I dag har røntgenfluorescens mange praktiske anvendelser.
I 1909 hadde Barkla trådd til i en ny stilling i London, noe som betydde innledningen til en ny, aktiv periode med eksperimenter. Dette resulterte i at han døpte om navnene til de to typene sekundærstråling han hadde oppdaget fra å være av type B eller A til å være av type K eller L hvor K-strålingen var den mest energetiske. Grunnen var at han regnet med å finne nye grupper og for å kunne gi plass til disse, var det mest fornuftig å starte midt i alfabetet med plass til både mer og mindre energiske sorter.
Selv om disse betegnelsene snart ble brukt internasjonalt, viste det seg at Barkla etter dette ikke kom frem til nye resultat av samme betydning som tidligere. Den som virkelig brakte denne forskningen et stort skritt videre, var Henry Moseley et par år senere. Da var det blitt mulig å måle bølgelengden til strålingen ved hjelp av røntgendiffraksjon. Den karakteristiske røntgenstrålingen som Barkla hadde oppdaget, ville dermed avsløre atomets innerste egenskaper.
Senere år
Barkla mottok Nobelprisen i fysikk i 1917 for sin utforskning av egenskapene til den karakteristiske røntgenstrålingen. I sitt foredrag ved anledningen diskuterte han nye resultater han hadde oppnådd, men satte dem ikke i sammenheng med fremskritt og ny innsikt som i mellomtiden var fremskaffet av andre.
Barkla var en god foreleser og tålmodig veileder for sine studenter. I tillegg til å forsette i fritiden med sin korsang, satte han også pris på å spille golf.
Oleg Rjaskov
Oleg Stanislavovitsj Rjaskov (Олег Станиславович Рясков; født 1961) er en russisk regissør.
St. Lawrence (elv)
St. Lawrence er ikke blant de lengste elvene i Nord-Amerika, men absolutt blant de vannrikeste. Den kommer fra Ontariosjøen, renner omtrent 1 197 km mot nordøst og munner ut i St. Lawrence-bukta ved Québec. Elvemunningen er verdens største, og vannet er brakt helt ut til øya Anticosti ute i St. Lawrence-bukta. Nedbørsområdet er totalt på 1 030 000 km², og hele lengden fra utspringene ved Øvresjøen er 3 058 km.
Enewetak
Enewetak (også kalt Enewetak-atollen eller Eniwetok-atollen) er en atoll som er en del av Marshalløyene i den sentrale delen av Stillehavet.
St. Lawrence (elv)
Langs elva ligger det flere betydningsfulle byer, Kingston i Ontario og storbyene i Québec, Montréal, Trois-Rivières og hovedstaden Québec. Elva er også en viktig vannvei, og ved hjelp av sluser kommer skipene helt opp til de store sjøene og den kanadiske storbyen Toronto og videre til Detroit og Chicago. Herfra kan man nå Mississippi ved hjelp av kanaler. Med andre ord kan man seile helt fra Atlanteren til Mexicogolfen, noe som har stor betydning for handel og skipsfart.
Slaget ved Poltava (2007)
Slaget ved Poltava (originaltittel: Слуга государев) er en russisk film fra 2007, regissert av Oleg Rjaskov.
Handling
På begynnelsen av 1700-tallet bestemmer kongen av Frankrike å sende to duellanter i eksil fra fra nasjonen deres: en av dem blir sendt til Russland, og den andre blir sendt til Sverige - men disse landene befinner seg nå i krig.
Enewetak
Landet består av rundt 40 holmer, totalt mindre enn 6 km², som omgir en lagune, 80 km i omkrets. Beliggenheten ved, gjør den til den nest vestligste atoll i Ralik-kjeden. Mennesker har befolket atollen i minst 2,000 år. Folketellingen i 2011 viste at Enewetak hadde en befolkning på 664.
St. Lawrence (elv)
Elva ble oppdaget av franske Jacques Cartier i 1534. Han seilte oppover elva på jakt etter sjøveien til Asia. Han kom ikke lenger enn fossene overfor Montréal, som ennå i dag kalles Lachine (fransk for Kina). Permanent europeisk bosetting kom med den franske grunnleggelsen av Quebec i 1608.
Enewetak
Etter krigen ble innbyggerne evakuert, ofte ufrivillig, og atollen ble brukt til kjernefysisk testing, som en del av amerikanernes Pacific Proving Grounds. Lik etter amerikanske tjenestemenn som ble drept i slaget ved Enewetak, og gravlagt der, ble gravd opp før testingen startet, og returnert til USA for å bli gravlagt på nytt av sine familier. 43 prøvesprengninger ble utført ved Enewetak i en tiårsperiode fra 1948 til 1958. Den første hydrogenbombetesten, med kodenavn Ivy Mike, ble avholdt mot slutten av 1952 som en del av Operation Ivy, og resulterte i at Elugelab fordampet. Denne testen inkluderte bruk av B-17 Flying Fortress-droner for å fly gjennom den radioaktive skyen for å teste utstyr.
Dronene ble kontrollert av et B-17 moderskip som fløy innenfor visuell avstand til disse dronene. Totalt var der 16–20 B-17 som tok del i denne operasjonen, hvorav halvparten var kontrollfly og halvparten var droner. Testen ble stanset tidlig, etter at bare 11 bomber hadde blitt sluppet, på grunn av at en av dronene skjøt mot kontrollflyet.
For å undersøke eksplosjonsskyen etter kjernefysiske bomber i perioden 1957/58 ble flere raketter (for det meste rockoons) brukt.
Folket begynte å returnere i 1970, og 15. mai 1977 beordret den amerikanske regjeringen militæret til å dekontaminiere øyene. Dette ble gjort ved å blande forurenset jord og rusk fra de forskjellige øyene med Portlandsement, og begrave det i et av kratrene etter prøvesprengningene. Krateret lå ved den nordlige enden av Runit, som er en øy på den vestlige siden av atollen. Dette fortsatte til krateret ble en rund haug, 7,6 m høy. Krateret ble deretter dekket med en 18-tommer tykk betongkapsel. Alle tjenestene deltok i dette arbeidet. USAs regjering erklærte øyene trygge for beboere i 1980.
I 2000 tildelte Marshall Islands Nuclear Claims Tribunal i overkant av 340 millioner amerikanske dollar til befolkningen på Enewetak for tap av bruk, motgang, medisinske vansker og ytterligere kjernefysiske opprydding. Denne prisen inkluderer ikke ca 6 millioner dollar, som årlig gis av USA til utdanning og helseprogrammer på Marshalløyene. Selv med dette enorme pengebeløpet, vil innbyggerne i Enewetak aldri helt betales av den amerikanske regjeringen, for det å bli skjøvet ut av sine hjem og for å bruke det som en treningsleir.
Den amerikanske regjeringen refererte til atollen som Eniwetok frem til 1974, da den skiftet den offisielle stavemåten til Enwetak (sammen med mange andre stedsnavnen på Marshalløyene) et navn som mer reflekterer den riktige uttalen av øyboerne.
Aurel Vlaicu internasjonale lufthavn
Aurel Vlaicu internasjonale lufthavn (også kjent som Băneasa lufthavn og Bucharest City lufthavn) ligger i Băneasa-distriktet, București, Romania. Flyplassen var byens eneste inntil 1968, da Otopeni lufthavn sto ferdig.
Onthophilus
Onthophilus er en slekt av biller som hører til familiegruppen stumpbiller (Histeridae).
Utseende
Onthophilinae er nokså små og brede, rundede, oftest mørkfargede stumpbiller. De fleste arten har påfallende overflateskulptur, som ribber, knøler og groper.
Levevis
Stumpbillene kan finnes i mange ulike habitater, men de fleste er på en eller annen måte knyttet til råtnende dyre- eller plantemateriale. De er rovdyr som lever av andre insekter, for eksempel fluelarver eller billelarver. Noen arter er knyttet til reir av gnagere.
Utbredelse
Slekten er utbredt i Holarktis.
Kankuamo
Kankuamo, også kjent som atanques eller kankuí, er et utdødd chibchansk språk. Det ble snakka av kankuamofolket i Sierra Nevada de Santa Marta i det nordlige Colombia. De siste kankuamotalerne døde på 1960-tallet. Språket er nært beslekta med damana.
Asiamesterskapet i håndball for kvinner 2002
Asiamesterskapet i håndball for kvinner 2002 ble arrangert i Almaty i Kasakhstan i 2002.
Paraleptamphopidae
Paraleptamphopidae er en av 25 familier i overfamilie Gammaroidea (parvorden Gammaridira, infraorden Gammarida) - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever i både ferskvann på New Zealand.
Gruppens taksonomi
Gruppen ble systematisert på ny i 2003. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Finland under Vinter-OL 1968
Finland under Vinter-OL 1968. Femtito sportsutøvere, førtifire menn og åtte kvinner, fra Finland deltok i sju sporter, alpint, langrenn, kombinert, hurtigløp på skøyter, skiskyting, skihopping og ishockey under Vinter-OL 1968 i Grenoble i Frankrike. Finland kom på tiendeplass med en gull-, to sølv- og to bronsemedaljer. Skihopperen Veikko Kankkonen var Finlands flaggbærer under åpningsseremonien.
Påregnelig maksimal flom
Påregnelig maksimal flom (PMF) er den største flommen som beregnes å kunne opptre. PMF beregnes ved hjelp av en nedbør-avløpsmodell, som f.eks. PQFLOM. Her kombineres påregnelig maksimal nedbør (PMP) med maksimalt ugunstige (men sannsynlige) forhold i nedbørsfeltet (vannmettet jord, fulle reguleringsmagasiner, snøsmelting etc.). Beregning av PMF er beskrevet i Retningslinje for flomberegninger (NVE 2002).
Tai’erzhuang
Det har et areal på 538 km² og teller 290 000 innbyggere.
Under den annen japansk-kinesiske krig fant i 1938 Slaget ved Tai'erzhuang sted her fra 24. mars til 7. april, mellom det kinesiske Kuomintang og Japan.
Kulturminner
Det tidligere slagstedet ved Tai'erzhuang (台儿庄大战旧址, Tai'erzhuang dazhan jiuzhi) ble i 2006 oppført på Folkerepublikken Kinas liste over historiske minnesmerker.
Michel Bourez
Michel Bourez (født 30. desember 1985) er en fransk surfer.
Han representerte Frankrike under Sommer-OL 2020 i Tokyo, hvor han ble utslått i kvartfinalen.
Julius Wagner-Jauregg
Julius Wagner-Jauregg (født 7. mars 1857 i Wels i Oberösterreich, død 27. september 1940 i Wien) var en østerriksk lege og nobelprisvinner. Han mottok Nobelprisen i fysiologi eller medisin i 1927 for utviklingen av malariaterapi som behandling for nevrosyfilis, det tredje sykdomsstadiet av infeksjon med syfilis.
Nobelkomiteen begrunnet tildelingen av prisen med blant annet følgende:
Tien Ton That
Tien Ton That (født 25. desember 1950 i Nha Trang i Vietnam) er grunnleggeren av Norsk Tae Kwon Do Forbund og har spilt rollen som taxisjåfør i filmen «Døden på Oslo S» som fikk Amandaprisen for beste Barne- Og Ungdomsfilm/program.
Som barn og ung var han fysisk svak, med spinkel kroppsbygning og uten selvtillit. Da han var 15 år bestemte han seg for å starte med TKD – trening, noe han senere ikke har angret på. Alt som 18-åring fikk han svart belte 1. Dan (grad). I disse tre årene merket han hvordan kroppen forandret seg, hvordan han utviklet styrke, som igjen ga psykisk velvære og selvtillit. Da han gikk opp til gradering for svart belte, var han sammen med 150 andre, men kun 7 av dem besto eksamen.
Etter han fylte 19 år gikk han inn i Vietnams flyvåpen som offiser og utdannet seg som helikopterpilot. I hele denne tiden fikk han god anledning til å fortsette TKD–treningen. Som 21–åring fikk han 2. Dan. 3. Dan tok han da han var 24år, 4.Dan som 28-åring, 5.Dan i 1980 i Korea som 30-åring, 6. Dan i 1986 i Korea, han var 36 år, 7. Dan da han var 42 år, og 20. oktober 1999, i en alder av 48 år, graderte han seg til 8. Dan. (WTA), 9.Dan i VietNam 2014.(Kang Dukwon)
Grandmaster Tien kom til Norge i 1975. Det var han som brakte med seg den tradisjonelle taekwon-do – sporten til det kalde Norge. Taekwon-do var på denne tiden godet kjent i Sør- og Mellom-Europa. Det var mange vanskeligheter å overvinne i starten. Det var få eller ingen som kjente til denne sporten i Norge. Tien hadde i tillegg store språkproblemer. Bare det å få tak i lokale skulle vise seg å være et stort problem. Men etter hvert løste de fleste problemene seg. Det dannet seg en liten gruppe interesserte tilhengere av denne mystiske og eksotiske sport. Tålmodighet har vist resultat i tiden fra 1975 og frem til i dag. Flere elever har avlagt prøve og mottatt det svarte belte og andre farger.
Norsk Tae Kwon Do Forbund ble stiftet av Grandmaster Tien Ton That den 17. desember 1977. Grandmaster Tien Ton-That 8. Dan. er forbundets President og hovedinstruktør. Forbundet har godkjennelse fra Korea. WTF, WTA og Kukkiwon. Master Tien hadde tre stormestrer som sine mestrer i den tiden han var i Vietnam. Det var Granmaster Kim Tae Sup og Gen, Granmaster Ahn Gun Soon. Master Sup Bok Nam.
Alf Opheim
Opheim vant NM i utfor i 1946, alpin kombinasjon i 1950 og slalåm og utfor i 1952. Han deltok under vinter-OL for Norge i 1948 i St. Moritz med 41.-plass i slalåm, og i 1952 i Oslo med 19.-plass i storslalåm.
Hammer’n
Hammer'n var en bedriftsavis utgitt av Norges Kommunistiske Parti på Aker og Nyland skipsverft i Oslo. Avisen kom ut i årene 1925 - 1928.
Midt på 1920-tallet omorganiserte NKP partiet. Mens medlemmene tidligere hadde vært organisert i stedslag satset man nå på å bygge opp grunnorganisasjoner på de største arbeidsplassene. Disse «bedriftscellene» ga mange steder ut egne aviser.
Hammer'n var en av NKPs sentrale bedriftsaviser, både fordi den var blant de største og fordi den dekket nøkkelvirksomheter i Oslo. Fra januar 1926 til sommeren året etter kom Hammer'n regelmessig med to utgaver i måneden. Mens mange bedriftsaviser kom i enkle, stensilerte versjoner kom verftsavisen i trykt utgave. Som regel var bedriftsavisene på bare fire sider, men Hammer'n kom tidvis med 8-siders utgaver.
På slutten av 1920-tallet var NKP i sterk tilbakegang, noe som også preget aktiviteten i bedriftslagene og bidro til at bedriftsavisene mange steder forsvant. Samtidig konkurrerte bedriftsavisene med den vanlige avisdriften i NKP om de høyst begrensede ressursene i partiet. Tidlig på 1930-tallet ble det gjort nye anstrengelser for å gi ut slike aviser, og rundt 1932 hadde partiet trolig om lag 30 bedriftsaviser.
Karapürçek
Karapürçek er en by med 12 773 innbyggere (2017) i den tyrkiske provinsen Sakarya. Den ligger nord for Taraklı, sørøst for Erenler, øst for Sapanca og vest for Akyazı.
Mykola Buratsjek
Mykola Buratsjek (ukrainsk: Микола Бурачек) (født 16. mars 1871 i Letytsjіv, guvernementet Podolien (i dag Khmelnytskyj oblast), død 12. august 1942 i Kharkiv) var en ukrainsk impresjonistmaler, scenograf, forfatter og kunsthistoriker.
Buratsjek studerte i Kyiv, holdt sin første utstilling i 1907 og dimitterte fra Kraków kunstakademi i 1910. I årene 1910–10 arbeidet han i Matisse' studio i Paris. 1917–22 var han blant annet professor ved Ukrainas statlige kunstakademi i Kiev, mens han var 1925–34 var rektor ved Kharkiv kunstinstitutt.
Buratsjek døde i 1942 og etterlot seg omkring 10 000 bilder hvorav de fleste gikk tapt under annen verdenskrig. Av hans mest berømte bilder kan nevnes:
Aaron Ciechanover
Prof. Aaron Ciechanover (født 1. oktober 1947 i Haifa, Palestinamandatet) er en israelsk biolog og lege som fikk Nobelprisen i kjemi i 2004 sammen med Avram Hershko og Irwin Rose.
Jens Båtsmann og Ola Dekksgutt
Jens Båtsmann og Ola Dekksgutt var en norsk avistegneserie som ble tegnet av Ola Eriksen og skrevet av John Klepzig. Dette var en «spin-off»-serie av de to populære enkeltstående seriene Jens Båtsmann og Ola Dekksgutt. «Spin-off»-serien ble første gang presentert i utgave nr 35 av magasinet Skib O`Hoi i 1954. Siste side i denne tegneserien kom på trykk i Skib O`Hoi nummer 22 i 1955. Jens Båtsmann og Ola Dekksgutt fortsatte som tekst-serie i Skib O`Hoi frem til nummer 33 samme år.
Fra og med Skib O`Hoi utgave nummer 1 i 1955 fikk denne serien navnet Jens Båtsmann, Ola Dekksgutt og Pentrine. Pentrine var ei flott, ung dame som også var ombord. Både Jens Båtsmann og Ola Dekksgutt hadde et godt øye til henne.
Putevoj obkhodtsjik
Putevoj obkhodtsjik (originaltittel: Путевой обходчик) er en russisk film fra 2007, regissert av Igor Sjavlak.
Handling
Det perfekte bankranet blir dødelig etter at ranerne og gislene deres flykter til en forlatt underjordisk t-banestasjon hvor de møter Trackman. Han er en deformert galning som vandrer i mørket under t-banen.
Flaming
Flaming eller flame war er en engelsk betegnelse for diskusjoner på elektroniske fora som går over styr og der deltakerne begynner å angripe motstandere i stedet for å debattere spørsmål som vedrører saken. Begrepet anvendes også om plutselige verbale personangrep.
Linda B. Buck
Linda B. Buck (født 29. januar 1947) er en amerikansk biolog. Hun fikk i 2004 Nobelprisen i fysiologi eller medisin sammen med Richard Axel.
Biografi
Buck tok bachelorgrad i psykologi og mikrobiologi i 1975 ved University of Washington i Seattle og tok doktorgrad i mikrobiologi ved University of Texas i Dallas i 198. Deretter arbeidet hun for Richard Axel ved Columbia University i New York City. Hun begynte senere ved Fred Hutchinson Cancer Research Center med tilknytning til University of Washington og Howard Hughes Medical Institute.
Buck og Axel skrev det banebrytende arbeidet som åpnet veien for å analysere luktemekanismene på genetisk og molekylært nivå i 1991. De påviste at luktreseptorer tilhørte de G-proteinkoblede reseptorer. Ved å analysere rotte-DNA slo de fast at det finnes rundt tusen forskjellige gener for luktreseptorer i pattedyrenes genom.
Hennes forskningsinteresse er hvordan nesen oppfatter lukter og feromoner, og hvordan hjernen tolker dem. Hun ser også på mekanismene bak aldring ved å studere puberteten hos mus og livsløpet til rundormen Caenorhabditis elegans.
Eyvind Bødtker
Eyvind Bødtker (født 5. august 1867 i Trondheim, død 24. november 1932 i Kristiania) var en norsk kjemiker, kjent for sine studier i organisk kjemi og blant annet ha klart å spalte cymen til kumen og toluen, det siste meget giftig og lettantennelig, viktig for å lage sprengstoff.
Han utdannet seg til apoteker med en ex.phm i 1887 og studerte kjemi ved Trondhjems Tekniske Læreanstalt under Viggo B. Drewsen og hos Carl Remigius Fesenius i München før han i 1891 mottok doktorgrad fra Leipzig på en avhandling med navnet Über die Darstellung und Oxydation der Sebacinsäure sowie über einige neue Derivate der Glutarsäure. Fra 1892 var han amanuensis ved Det Kongelige Frederiks Universitet under Thorstein Hiortdahl (1832–1925) og fra 1918 var han professor ved Kjemisk institutt (UiO) sammen med Heinrich Jacob Goldschmidt (1857–1937). Etter hans død i 1932 overtok Endre Berner (1893–1983) professoratet.
Eyvind var sønn av lege Fredrik Waldemar Bødtker (1824-1901) og Sophie Jenssen (1830-98). Han var bror til teaterkritikeren Sigurd Bødtker (1866–1928) og tremenning til kringkastingsmannen Carl Bødtker (1886–1980).
Immanent
Immanent er et adjektiv som brukes i filosofıen og betyr «iboende». Ordet betegner altså «det som er i vesenet selv», som har sitt opphav upåvirket av ytre påvirkninger. Teologisk gjenspeiles dette i panteisme. Det motsatte er transcendent.
Kilder
Imanentizmus
Jussi Halla-aho
Jussi Halla-aho (født 27. april 1971 i Tammerfors) er en finsk filolog og politiker (Sannfinnene). Han var partileder fra 2017 til 2021. Halla-aho ble i 2011 innvalgt fra Helsingfors til Finlands parlament Eduskunta. Han gikk ut av nasjonalforsamlingen da han i 2014 ble valgt som medlem av Europaparlamentet. I Europaparlamentet ble han medlem av den høyreorienterte Gruppen av Europeiske Konservative og Reformister.
Jussi Halla-aho ble i 2012 av Finlands Høyesterett dømt til å betale en bot på 400 euro for å ha krenket religionsfriheten og dessuten en etnisk gruppe. Saken gjaldt innlegg på Halla-ahos egen blogg.
Oregonspørsmålet
Oregonspørsmålet (Oregon Question) var en grensetvist mellom USA og Storbritannia i første halvdel av 1800-tallet, der de begge ville ha Nordvestre Stillehavsområdet i Nord-Amerika. Også Russland hadde sine krav, og likeså Spania (Ny-Spania - 1821 Mexico).
Tvisten mellom de yo land ble løst den 15. juni 1846, da USA ved Oregonavtalen fikk hele området vest for Rocky Mountains på fastlandet sør for 49. breddegrad, og britene fikk anerkjent området nordenfor og ved kystlinjen til Alaska.
Little Arrows
«Little Arrows» er en britisk sang med melodi og tekst av Albert Hammond og Mike Hazlewood. Leapy Lees versjon kom på den britiske singlelisten 24. august 1968 og lå der i 21 uker med en andreplass som beste resultat. Singlen ble utgitt på det da nystartede MCA Records.
I USA havnet «Little Arrows» på en sekstendeplass på Billboard Hot 100-listen og en ellevteplass på countrylisten. Sangen var tittelsporet på Leapy Lees debutalbum på Decca Records. Den havnet på en 72.-plass på den amerikanske Billboard Hot 200-albumlisten. «Little Arrows» var på den norske VG-lista i seks uker i 1968 og lå på en fjerdeplass i to uker.
Norsk versjon
Fredrik Friis skrev en norsk tekst. På norsk bærer den tittelen «Amors piler». Den ble utgitt av Gluntan på singlen Odeon ND 7477 i 1968.
Gluntans versjon lå på den norske VG-lista i ti uker i 1968–1969 og lå på en åttendeplass i tre uker.
Christiaan Eijkman
Christiaan Eijkman (født 11. august 1858 i Nijkerk, død 5. november 1930 i Utrecht) var en nederlandsk nobelprisvinner. Han ble tildelt Nobelprisen i fysiologi eller medisin sammen med Frederick Hopkins i 1929, for at han oppdaget at beriberi var forårsaket av en diett på hvit ris.
I 1883 forlot Eijkman Nederland og dro til Ostindia hvor han ble medisinsk offiser innen helse, først i Semarang, så i Tjilatjap, en liten landsby på sørøstkysten av Java, og ved Padang Sidempoen i det vestlige Sumatra. I Tjilatjap fikk Eijkman malaria, som senere svekket helsens hans så mye at han måtte returnere tilbake til Europa i 1885. Eijkman ble senere med på nytt oppdrag til Ostindia for å undersøke Beriberi som på den tiden forårsaket kaos i denne regionen.
Ghost of the Robot
Ghost of the Robot var et amerikansk rockeband. Vokalisten var skuespilleren James Marsters, og de andre medlemmene var Charlie DeMars, Aron Anderson, Steve Sellers og Kevin McPherson. Bandet spilte inn kun ett album, Mad Brilliant. Platen var en suksess og førte til turneer i Europa i 2003 og 2004. Under den siste turneen gav de ut EP-en «It's Nohing», som skulle være en smakebit på deres neste album, men dette kom aldri.
James Marsters har fortsatt karrieren alene som skuespiller og soloartist.